Общият размер на приходите и трансферите, заложени със Закона за бюджета на НЗОК за 2010 година, е 2 519 210 602 лева. За месец март на бюджетната 2010 г. събраните приходи и трансфери са в размер на 121 271 576 лева, което представлява 4,8 на сто от годишния план.

Законът за бюджета на НЗОК за 2010 година определя общ размер на разходите и трансферите 1 689 431 995 лева. От тях през месец март са изразходвани 186 179 730 лева или 11,0 на сто от годишния план.

Основните разходи в бюджета са за здравноосигурителни плащания, които със Закона за бюджета на НЗОК за 2010 година са в размер на 1 511 932 324 лева. От тях през месец март са изразходвани 182 442 282 лева или 12,0 на сто от годишния план. Изразходваните средства за здравноосигурителни плащания за м. март 2010 година съставляват 98,0 на сто от всички плащания на институцията през месеца.

Поради забавяне на плащанията от края на миналата годината, през месец март са изплатени по два отчетни периода в първичната и специализираната медицинска помощ.

• Първична извънболнична медицинска помощ - през месец март 2010 година са изплатени 23 448 989 лева, с което се отчита изпълнение спрямо годишния план 14,9 на сто.

• Специализирана извънболнична медицинска помощ – през месец март 2010 година са изплатени 24 504 299 лева, с което се отчита изпълнение спрямо годишния план 15,9 на сто.

• Дентална помощ – през месец март 2010 година са изплатени 8 997 667 лева, с което се отчита изпълнение спрямо годишния план 9,9 на сто.

• Медико - диагностична дейност –през месец март 2010 година са изплатени 5 231 224 лева, с което се отчита изпълнение спрямо годишния план 8,6 на сто.

• Лекарства – през месец март 2010 година за лекарствени средства за домашно лечение, медицински изделия и диетични храни за специални медицински цели са изплатени 31 471 321 лева, с което се отчита изпълнение спрямо годишния план 9,8 на сто.

• Болнична помощ – през месец март 2010 година са изплатени 85 583 089 лева, с което се отчита изпълнение спрямо годишния план 12,0 на сто.

• Медицинска помощ, оказана в съответствие с правилата за координация на системите за социална сигурност - през месец март 2010 година са изплатени 3 205 693 лева, с което се отчита изпълнение спрямо годишния план 16,0 на сто.